Diari Oficial de la Generalitat Valenciana


Sumari del DOGV 6447, del 27-01-2011 (2011/643)

Informació pública del projecte d'urbanització per al desenvolupament i execució de les obres del sector Molí d'Animeta.
------------------------------------------------------------------------------------------------------------------------

### Dades del document

Número de DOGV
:   6447

Data del DOGV
:   27-01-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/643


Data del document
:   18-01-2011

Organisme emissor
:   Ajuntament de Quart de Poblet

Tipus de document
:   Anunci

Descriptors 

:   * Quart de Poblet
    * pla d'urbanisme
    * administració local

Informació pública del projecte d'urbanització per al desenvolupament i execució de les obres del sector Molí d'Animeta. [2011/643]  
Mitjançant el Decret número 84, de 12 de gener de 2011, aquesta Alcaldia ha resolt:   
Primer. Sotmetre a informació pública el projecte d'urbanització per al desplegament i execució de les obres d'aquest caràcter del sector «Molí d'Animeta», que ha presentat la mercantil Actividades Industriales Quart, SL, en la condició d'agent urbanitzador, que tingué registre d'entrada en aquest Ajuntament el dia 11 de juny de 2009, mitjançant anunci publicat en un diari d'informació general editat a la Comunitat Valenciana, en el Diari Oficial de la Comunitat Valenciana, en el tauler d'anuncis municipal i en la pàgina web de l'Ajuntament, perquè, durant el termini d'un mes, els qui es consideren interessats puguen presentar les al·legacions que consideren oportunes. Així mateix, s'ha de notificar expressament el contingut de la informació pública al domicili fiscal dels titulars cadastrals de béns i drets afectats per tal actuació.  
Segon. Traslladar, a la Direcció General de Patrimoni Cultural Valencià de la Conselleria de Cultura, Educació i Esport, una còpia del projecte d'urbanització presentat, i sol·licitar l'autorització prèvia a què es fa menció en el pla parcial.  
Tercer. El període d'informació pública del projecte valdrà com a termini concedit als operadors de xarxes públiques de telecomunicacions i a les empreses subministradores de serveis que hagen d'implantar les seues infraestructures en l'àmbit afectat, a l'efecte que manifesten el seu interés en l'ús compartit del domini públic local titularitat del municipi de Quart de Poblet en l'àmbit esmentat, amb l'advertència expressa que, si no compareixen es considerarà que han desistit del dret a ocupar l'esmentat domini públic, les primeres, o de la possibilitat d'implantar les seues canalitzacions subterrànies, les segones, durant el termini de deu anys, que comptarà a partir de la finalització de les obres d'urbanització.  
Quart. Declarar que, mitjançant l'acord adoptat per la Comissió Territorial d'Urbanisme, en la sessió que tingué lloc el 26 de novembre de 2010, s'ha d'entendre definitivament aprovat el Programa d'Actuació Integrada per al desenvolupament del sector «Molí d'Animeta» i l'adjudicació de la condició d'agent urbanitzador a la mercantil Actividades Industriales de Quart, SL, a la qual es legitima perquè desplegue i execute el referit programa d'acord amb el que estableix l'article 137.5 de la Llei 16/2005, de 30 de desembre, Urbanística Valenciana.   
Cinqué. Que es notifique aquesta resolució als interessats en l'expedient, i es trasllade als titulars cadastrals de béns i drets afectats per tal actuació, acompanyant-la d'una còpia de la notificació de l'acord d'aprovació definitiva del pla parcial adoptat per la Comissió Territorial d'Urbanisme en compliment del que estableix l'article 137.7 de la Llei 16/2005, de 30 de desembre, Urbanística Valenciana.  
Contra aquesta resolució, per tal com es tracta d'un acte de tràmit, no s'hi pot interposar cap recurs, de conformitat amb el que estableix l'article 107 de la Llei 30/1992, sense perjudici que els interessats puguen utilitzar qualsevol altre mitjà que consideren convenient per a la defensa dels seus interessos.  
Contra l'acord adoptat per la Comissió Territorial d'Urbanisme de València, pel que fa a l'aprovació definitiva del pla parcial modificatiu del sector Molí d'Animeta, es podrà interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació en el Diari Oficial de la Comunitat Valenciana.  
Així mateix, tal com preveu l'article 59 de la Llei 30/1992, de Règim Jurídic de les Administracions Públiques i Procediment Administratiu Comú, modificat per la Llei 4/1999, de 13 de gener (BOE núm. 12 de 14 de gener), aquest anunci valdrà com a notificació als titulars de béns i drets no identificats, als de domicili desconegut o en parador ignorat i als qui intentada la notificació corresponent no s'hi haja pogut dur a terme.  
Ho fem públic per a general coneixement.  
Quart de Poblet, 18 de gener de 2011.- L'alcaldessa presidenta: Carmen Martínez Ramírez.